User talk:Villathoor

വില്ലുകുത്തിനിൽക്കുന്ന ശ്രീരാമൻ, തൊഴുകയ്യോടെ ശ്രീരാമസ്വാമിയുടെ ആജ്ഞകേൾക്കാൻ സന്നദ്ധനായിനിൽക്കുന്ന ദാസൻ ശ്രീ ഹനുമാൻ.ഇത് വില്ലത്തൂർ ശ്രീരാമ സ്വാമി ക്ഷേത്രം.എടവണ്ണ പഞ്ചായത്തിലെ പത്തപ്പിരിയം പ്രദേശത്തുള്ള ഈ സ്ഥലത്തിന് വില്ലത്തൂർ എന്ന സ്ഥലപ്പേർ വന്നത് വില്ലുകുത്തിനിൽക്കുന്ന ശ്രീരാമനെ ആസ്പദമാക്കിയാവാം.കൂടെ വിഘ്നേശ്വരനായ ഗണപതിയും,ധർമ്മശാസ്താവും,വനദുർഗ്ഗയും,നാഗരാജാവും,നാഗകന്യകയും.

നൂറ്റാണ്ടുകൾക്കുമുമ്പ് ഇഷ്ടദേവനായ ശ്രീരാമ ദേവനെ ഒരു യതിവര്യനായ ബ്രാഹ്മണശ്രേഷ്ഠൻ പ്രതിഷ്ഠിച്ചു പൂജിച്ചു വന്നു. അന്ന് സമ്പത്തും ഐശ്വര്യവും ഈ പ്രദേശത്ത് നിറഞ്ഞുനിന്നിരുന്നു.കാലാന്തരത്തിൽ മറ്റു ക്ഷേത്രങ്ങൾക്ക്സംഭവിച്ച ഇതുപോലെയുള്ള അക്രമങ്ങൾ കാരണം ഈക്ഷേത്രവും നാശോന്മുഖമായി.പൊട്ടിപൊളിഞ്ഞ വിഗ്രഹാവശിഷ്ടങ്ങലല്ലാതെ മറ്റുയാതൊരു പ്രത്യക്ഷ തെളിവുകളും ഏകദേശം100 കൊല്ലത്തിനിടയിൽ ഉണ്ടായിരുന്നില്ലെന്ന് കേട്ടറിവുവച്ചു പഴമക്കാർ പറയുന്നു.എന്നാൽ കുറച്ചകലെയുള്ള ഒരു ക്ഷേത്രപൂജാരി ഇടക്കുവന്നു ഒരുകൽചരാതിൽ തിരികത്തിച്ചുപോയിരുന്നുവെന്നും അവർ ഓർക്കുന്നു.സ്ഥലവാസികളുടെ ആഗ്രഹാനുസരണം ഒരുദേവപ്രശ്നം 1979 ൽ നടത്തുകയുണ്ടായി.അതേത്തുടർന്നു പുനരുദ്ധാരണപ്രവർത്തനം ആരംഭിച്ചെങ്കിലും എങ്ങും എത്തിയില്ല. ശ്രീ കാണിപ്പയ്യൂർ കൃഷ്ണൻ നമ്പൂതിരിപ്പാട് സ്ഥലം സന്ദർശിച്ചു നിജപ്പെടുത്തിയതിന്റെ അടിസ്ഥാനത്തിൽ കൊത്തും കിളയും നടത്തിയപ്പോൾ ചുറ്റമ്പലത്തിന്റെ ചില അടയാളങ്ങൾ കാണാനിടയായി.മാത്രമല്ല ക്ഷേത്ര കിണറിന് സ്ഥാനനിർണ്ണയം നടത്തി ഉദ്ദേശം രണ്ടു മൂന്നുകോൽ ആഴത്തിൽ കുഴിച്ചു ചെന്നപ്പോൾ പഴയ ക്ഷേത്രക്കിണറിന്റെ പടവുകളും മറ്റും കാണാൻ കഴിഞ്ഞു.ഈ കിണറിലെ വെള്ളം തന്നെയാണ് ഇപ്പോഴും ക്ഷേത്ര ആവശ്യങ്ങൾക്കായി ഉപയോഗിച്ചുവരുന്നത്. 1983 മാർച്ച്‌ 19 മുതൽ 23 വരെ തന്ത്രി കിഴക്കുമ്പാട്ടില്ലത്തു ശ്രീവാസുദേവൻ‌ നമ്പൂതിരിപ്പാടിന്റെ പ്രധാന കാർമ്മികത്വത്തിൽ പരിഹാരക്രിയകൾ നടത്തി. വിഗ്രഹാവശിഷ്ടങ്ങൾ മറ്റൊരു സ്ഥാനത്ത് 'ഇളംകോവിൽ' കൊണ്ട് മാസത്തിലൊരുദിവസം മാത്രം പൂജനടന്നുവന്നു.സ്ഥലവാസികളുടേയും മറ്റു ഭക്തജനങ്ങളുടേയും സഹായസഹകരണങ്ങൾ കൊണ്ട് യഥാസ്ഥാനത്ത് ഒരു പുതിയ ശ്രീ കോവിൽ പണിത് അതിൽ ശ്രീരാമസ്വാമിയുടേയും ശ്രീഹനുമാൻ സ്വാമിയുടേയും പുതിയവിഗ്രഹങ്ങൾ 1989 മെയ്‌ 10 ന്(മേട മാസത്തിലെ പുണർതം നക്ഷത്രം) പുലർച്ചെ 4 മണിക്ക് പ്രതിഷ്ഠിക്കുകയുണ്ടായി. ദിവസം രാവിലെ മാത്രം പൂജനിർവിഘ്നം നടന്നു വരുന്നു.

പിന്നീടു നടത്തിയ താംബൂല പ്രശ്നത്തിൽ ഈ സന്നിധിയിൽ ശ്രീഗണപതി,ശ്രീധർമ്മശാസ്താവ്, ശ്രീവനദുർഗ്ഗ,ശ്രീനാഗരാജാവ്,ശ്രീനാഗകന്യക എന്നീ സാന്നിദ്ധ്യങ്ങൾ കാണുകയാൽ പുതിയ ശ്രീകോവിലുകൾ നിർമ്മിച്ച്‌ യഥാവിധി പ്രതിഷ്ഠാകർമ്മം 1999 ഏപ്രിൽ 22 ന്പുലർച്ചെ 4 മണിക്ക്നടത്തി.

കർക്കിടകമാസത്തിൽ ഉച്ചക്കും രാത്രിയിലും സ്ത്രീകളും പുരുഷന്മാരും രാമായണപാരായണം നടത്തി രാമായണ മാസം ആചരിക്കുന്നു.ആഗസ്റ്റ്‌ 15 ന് പുലർച്ചെമുതൽ പാരായണം കഴിയുന്നതുവരെ 'അഖണ്ഡ രാമായണ പാരായണം' നടത്താറുണ്ട്. വായിക്കാൻ കഴിയാവുന്ന എല്ലാവരും ഇതിൽ പങ്കെടുക്കുന്നു.വിദ്യാർത്ഥികൾക്ക് രാമായണ ക്വിസ് മത്സരവും നടന്നുവരുന്നു.കർക്കിടകമാസത്തിൽ രണ്ടുനേരവും പൂജ ഉണ്ടാവാറുണ്ട്.

വിനായക ചതുര്‍ഥി ദിനത്തിലെ കൂട്ടുഗണപതിഹോമം,ശ്രീകൃഷ്ണജയന്തി,നവരാത്രി,ശബരിമല മണ്ഡല വ്രതകാലം,ശ്രീഹനുമൽ ജയന്തി,ശ്രീരാമ നവമി എന്നീ ദിവസങ്ങളിൽ രണ്ടു നേരവും പൂജയും പ്രത്യേക വഴിപാടുകളും നടത്തുന്നുണ്ട്.കൂടാതെ വൃശ്ചികം രണ്ടാം ശനിയാഴ്ച അഖണ്ഡനാമയജ്ഞവും നടത്തി വരുന്നുണ്ട്.

മീന മാസത്തിലെ മകീര്യം നാളിൽ പ്രതിഷ്ഠാദിനോത്സവം വിവിധ പരിപാടികളോടെ ആഘോഷിക്കുന്നു.അതിനു മുമ്പ് ഗ്രാമപ്രദക്ഷിണം നടത്തി പറയെടുപ്പും നടത്താറുണ്ട്.

മംഗല്ല്യസിദ്ധിക്ക് ഹാരാർപ്പണവും സന്താനലബ്ധിക്ക് ദീപസമർപ്പണവും പ്രത്യേകതയാണ്. ശ്രീ ഹനുമൽ സ്വാമിക്ക് വെണ്ണ ചാർത്തലും അവിലുകുഴച്ച നിവേദ്യവും, വടമാലയും പ്രധാനവഴിപാടുകളാണ്.ഉദ്ദിഷ്ടകാര്യസിദ്ധിക്കായി വിദൂരസ്ഥലങ്ങളിൽ നിന്നും വഴിപാടു നടത്താൻ ഭക്തന്മാർ വന്നുചേരുന്നുണ്ട്. മഞ്ചേരി-ഊട്ടി മെയിൻ റോഡിലുള്ള പത്തപ്പിരിയത്തെ ഏതു ബസ്‌ സ്റ്റോപ്പിൽ നിന്നും ക്ഷേത്ര സന്നിധിയിൽ വന്നു ചേരാൻ റോഡുകൾ ഉണ്ട്.

Villathoor, you are invited on a Wikipedia Adventure!
 The Adventure